  Виталий Пронин 3-тӥ коньывуонэ Ижысь «Лифт» юртын ортчиз Кедра Митрейлы сӥзем лекция. Сое лыдӟизы егит тодосчи Лариса Дмитриева, кылосбур наукаосъя кандидат Александр Шкляев но педагогика наукаосъя кандидат Светлана Арекеева. Лариса  Дмитриева: Куке со дышетӥсезлы шуэ: «Я не верю в Бога!» (ӵапак та учыр бере вуоно писателез семинариысь уллязы), Кедра Митрей оскись адями вал ни.Туэ Кедра Митрейлэн вордӥськемез дырысен 125 ар тырмиз. Та ик лекцилэн мугез вал. Тодосчи Лариса Дмитриева вераськонзэ тазьы нимаз: «Кедра Митрей 1907-тӥ–1917-тӥ аръёсы: писательлэсь биографизэ кылдытон». Ӵапак та тема борды егит тодосчи йӧтске аслаз диссертацияз.Кедра Митрей «Дитя больного века» автобиографической повестяз  одӥг малпан дорысь мукет малпан дорозь вуэ. Казаньысь учительской семинарие дышетскыны пырыкуз, Дмитрий Корепанов Инмарлы уг оскы вал - ӵапак соку быдэс Россиын таӵе малпанъёс вӧлмизы. Но куке со дышетӥсезлы шуэ: «Я не верю в Бога!» (ӵапак та учыр бере вуоно писателез семинариысь уллязы), Кедра Митрей оскись адями вал ни, шуэ Лариса  Дмитриева. Уго со лыдӟиз Лев Толстойлэсь произведениоссэ, но валаз: оскон - со мукет адямиосты яратон. Александр Шкляев: Новосибирск палъёслэн уйпалазы лагерез ортчиз  писатель Заяря Весёлая, нош лымшор палаз - Кедра Митрей. Бӧрысь Заяра Весёлая удмурт писатель сярысь «С верой и надеждой» повестьсэ гожтэ.-  1911-тӥ арын ик кылдытэм «Воспоминания семинариста» очерказ Кедра Митрей гожтэ, янгышаз шуыса - Инмар вань. Соку ик мытэ «Дитя больного века» христианской пуштросо романзэ, - вера  Лариса Дмитриева.- Кедра Митрей вал туж юн адями. Николай Кузнецовлэн «Из мрака» книгаяз вань туж тунсыко гожъямъёс: Ижын допрос бере Кедра Митреез пытсало вал тюрьмае, нош со вылӥ этажысен укноетӥ кесяське: «Вы сами бандиты!», - вера Александр Шкляев. - Историын вань огъя нюжаос. Новосибирск палъёслэн уйпалазы лагерез ортчиз  писатель Заяря Весёлая, нош лымшор палаз - Кедра Митрей. Бӧрысь Заяра Весёлая Москва котырысь Лыткариноын пумиське Кедра Митрейлэн  кузпалыныз. Собере удмурт писатель сярысь «С верой и надеждой» повестьсэ гожтэ. Светлана Арекеева: Удмурт литератураез Кедра Митрей кадь кин меда жанръёсын узырмытӥз.Кедра Митрей дневникъёс нуиз, газет-журнал поттон бордын тыршиз. Та дырлы солэн тросэз рукописьёсыз ышемын. Мукетъёсыз пӧртэм фондъёсы пазьгиськемын - соос кыллё Национальный музейын, Удмурт кылосбуръя, финноугроведениея но журналистикая институтлэн библиотекаяз, Историяя, кылъя но литературая Удмурт инстиутын, Йӧскалык библиотекаын. Кызьы вераз Йӧскалык библиотекаен кивалтӥсьлэн воштӥсез Анна Семёнова, бадӟым писательёслэн творчествозыя кулэ кылдытыны огъя каталог, отчы мед пырозы вань фондъёсысь но архивъёсысь материалъёс.- Удмурт литератураез Кедра Митрей кадь кин меда жанръёсын узырмытӥз. Автобиография, исторической темалы сӥзем трилогия,«Зурка Вужгурт» повесть-хроника, «Секыт зӥбет» роман-повесть… Капчи узыр кылын кин меда со кадь гожъяське на, нош кыӵе солэн яркыт образъёсыз! - шуиз Светлана Арекеева. Лекция огшокчемен ортчиз - пайдаё но мур.Лекция огшокчемен ортчиз - пайдаё но мур. Но таин Кедра Митреез данъян уг йылпумъяськы. Эгра библиотекаын, писательлы сӥзьыса, нимысьтыз сэрег усьтӥськиз, Удмурт кун университетлэн библиотекаяз ортчыло лекциос. Но писательлы  тужгес бадӟым кузьым, малпаськом, со Лариса Дмитриевалэн диссертациез, матысь дыре со ужзэ утёз. Оскиськом, ваньмыз пӧрмоз - егит тодосчилэсь мур эскеронъёссэ вылӥ дунъязы Александр Шкляев но Светлана Арекеева.Вераны кулэ, та лекциез радъяз «Удмурт дунне» газет Йӧскалык библиотека юрттэмъя. Оскиськом, удмурт лекциос таин гинэ уз йылпумъяське.Мария Векшина         